**Львоўская нацыянальная музычная акадэмія імя Мікалая Лысенкі** (укр.: Львівська національна музична академія імені Миколи Лисенка) — украінская вышэйшая навучальная ўстанова музычнага профілю, размешчаная ў Львове. Старэйшая ва Украіне музычная ўстанова вышэйшай адукацыі і адна з самых старых у Еўропе.

Гісторыя
--------

У 1796 годзе Юзаф Эльснер, будучы настаўнік Фрыдэрыка Шапэна, арганізаваў у Львове «музычную акадэмію», якая аб’яднала лепшыя выканальніцкія сілы для канцэртнай дзейнасці. Спецыяльная музычная ўстанова пад назвай «Інстытут спеваў пры таварыстве св. Цэцыліі», як правобраз сучаснай акадэміі, пачаў дзейнічаць у Львове яшчэ ў 1826 г. Заснаваў яго сын геніяльнага аўстрыйскага класіка Вольфганга Амадэя Моцарта — Франц Ксаверый Моцарт, які быў цэнтральнай фігурай Галіцкага музычнага жыцця на працягу трыццаці гадоў. На гэтай аснове пасля паўстала Галіцкае музычнае таварыства. Пры таварыстве ў 1839 г. арганізаваны Інстытут музыкі Галіцкага музычнага таварыства, якім кіраваў аўстрыйскі музыкант Іаган Рукгабер.

З 1844 года Інстытут музыкі стаў паўнавартасна функцыянаваць як шматпрофільная музычная навучальная ўстанова, пра што сведчыць афіцыйны дзяржаўны рэестр «Schymatismus» за 1844 г. раздзел «Установы адукацыі і выкладання» («Unterrichts — und Bildungs — Anstalten)».

Рэвалюцыйныя падзеі «Вясны народаў» 1848—1849 гг. прыпынілі дзейнасць Інстытута музыкі, і толькі ў 1853 г. пры адноўленым Галіцкім музычным таварыстве адрадзілася дзейнасць гэтай музычнай навучальнай установы ўжо ў якасці кансерваторыі. Першым дырэктарам кансерваторыі ў Львове зноў стаў ужо згаданы Іаган Рукгабер, другім — вучань знакамітага Шапэна вядомы піяніст і кампазітар Караль Мікулі.

Ад 1903 г. у Львове разгарнуў сваю дзейнасць Вышэйшы музычны інстытут імя М. Лысенкі, заснавальнікам і першым дырэктарам якога быў палітык, грамадскі дзеяч і кампазітар Анатоль Вахнянін. У міжваенны перыяд у Львове паўстала яшчэ адна кансерваторыя — імя Караля Шыманоўскага. Акрамя кансерваторый, у Львоўскім універсітэце з 1911 г. функцыянаваў інстытут музыколагіı, які ўзначаліў Адольф Хібінскі. У 1939 г. на аснове аб’яднання гэтых навучальных устаноў была створана Львоўская дзяржаўная кансерваторыя, якой у 1944 г. было прысвоена імя Мікалая Лысенкі. У 1992 г. яна была перайменавана ў Вышэйшы музычны інстытут імя М. Лысенкі, у 2000 годзе — у Львоўскую дзяржаўную музычную акадэмію імя М. Лысенкі, якая ў 2007 г. указам Прэзідэнта Украіны ад 13 верасня 2007 г. атрымала нацыянальны статус.

Структура (кафедры)
-------------------

* "А" і "Б" спецыяльнага фартэпіяна
* агульнага і спецыялізаванага фартэпіяна
* аркестравага дырыжыравання
* гісторыі музыкі
* гуманітарных дысцыплін
* джаза і папулярнай музыкі
* духавых і ўдарных інструментаў
* замежных моў
* камернага ансамбля і квартэта
* кампазіцыі
* канцэртмайстэрства
* музычнай медыевістыкі і украіністыкі
* музычнай фалькларыстыкі (этнамузыкалогіі)
* народных інструментаў
* опернай падрыхтоўкі
* скрыпкі
* сольных спеваў
* струнна-смычковых інструментаў
* тэорыі музыкі
* харавога і оперна-сімфанічнага дырыжыравання

Спасылкі
--------

* Лагатып Вікісховішча На Вікісховішчы ёсць медыяфайлы па тэме Львоўская нацыянальная музычная акадэмія імя Мікалая Лысенкі

| ⛭Вышэйшыя навучальныя ўстановы Львова |
| --- |
| Універсітэты | 
* Львоўскі нацыянальны ўніверсітэт імя Івана Франко
* Нацыянальны ўніверсітэт «Львоўская палітэхніка»
* Львоўскі нацыянальны медыцынскі ўніверсітэт імя Данілы Галіцкага
* Львоўскі нацыянальны ўніверсітэт прыродакарыстання
* Львоўскі нацыянальны ўніверсітэт ветэрынарнай медыцыны і біятэхналогій імя С. З. Гжыцкага
* Нацыянальны лесатэхнічны ўніверсітэт Украіны
* Львоўскі гандлёва-эканамічны ўніверсітэт
* Львоўскі дзяржаўны ўніверсітэт бяспекі жыццядзейнасці
* Львоўскі дзяржаўны ўніверсітэт унутраных спраў
* Львоўскі дзяржаўны ўніверсітэт фізічнай культуры імя Івана Бабэрскага
* Львоўскі ўніверсітэт бізнесу і права
* Украінскі каталіцкі ўніверсітэт

 | Герб Львова |
| Акадэміі | 
* Нацыянальная акадэмія сухапутных войск імя гетмана Пятра Сагайдачнага
* Львоўская медыцынская акадэмія імя Андрэя Крупінскага
* Львоўская нацыянальная акадэмія мастацтваў
* Львоўская нацыянальная музычная акадэмія імя Мікалая Лысенкі
* Львоўская праваслаўная багаслоўская акадэмія
* Украінская акадэмія друкарства

 |
| Іншыя | 
* Львоўскі інстытут менеджменту
* Львоўская багаслоўская семінарыя
* Львоўская духоўная семінарыя Святога Духа
* Львоўскі дзяржаўнае вучылішча фізічнай культуры

 |